Dôvodová správa

	Zákonom Národnej rady Slovenskej republiky č. 507/2001 Z.z. o poštových službách (ďalej len „zákon o poštových službách“) je, ako orgán štátnej správy v poštových službách okrem Ministerstva dopravy, pôšt a telekomunikácií Slovenskej republiky, určený aj Poštový úrad.

	Podľa § 12 ods. 1 až 3 zákona o poštových službách na čele úradu je predseda, ktorého volí a odvoláva Národná rada Slovenskej republiky na návrh vlády Slovenskej republiky. Funkčné obdobie predsedu úradu je šesťročné. Predseda úradu môže vykonávať funkciu najviac dve po sebe nasledujúce funkčné obdobia.

	Podľa § 12 ods. 4 predseda Poštového úradu nesmie počas výkonu funkcie:

a)	vykonávať funkciu v politickej strane alebo v politickom hnutí,
b)	vykonávať funkciu v inom štátnom orgáne, ani byť členom orgánu právnickej osoby, ktorá bola zákonom zriadená ako verejnoprávna inštitúcia,
c)	byť zamestnancom, spoločníkom, konateľom ani členom orgánu poštového podniku, ani pôsobiť v jeho prospech alebo neprospech.

Na základe uvedeného predkladá minister dopravy, pôšt a telekomunikácií na odsúhlasenie Prof. RNDr. Ing. Karola Achimského, CSc. ako kandidáta na vymenovanie do funkcie predsedu Poštového úradu. Navrhnutý kandidát bol vybraný na základe kritérií uverejnených inzerátom v denníkoch PRÁCA a SME.

Predkladaný materiál obsahuje osobné údaje podľa § 9 ods. 1 zákona č. 211/2000 Z.z,
a preto ho neodporúčame sprístupniť.